ભારતીય જનતા પાર્ટીના સાંસદ શત્રુઘ્ન સિન્હા એ નીરવ મોદી મામલે પોતાની જ પાર્ટી પર જોરદાર હુમલા કર્યા છે. શત્રુઘ્ન સિન્હા એ ટવિટ કરીને જણાવ્યું કે જે રીતે મોટા ઉદ્યોગ બંધ થઇ રહ્યા અથવા ભાગી રહ્યા છે. તેવામાં ખાલી ઈમાનદાર પકોડા વેચનાર જ રહી જશે. સલાહ છે કે કોઈ પણ દિવસ નાની લોન ના લો. હંમેશા હજાર કરોડ રૂપિયા લોન લો. જેનાથી ઘણા શક્તિશાળી લોકો તમારી પાછળ રહશે અને તમને બચાવશે. તેમને વધુ એક ટવિટ કરીને લખ્યું કે સરકારે એવું સુનિશ્ચિત કર્યું છે કે દરેક ગરીબ અને મધ્યમ વર્ગ ભારતીય લાંબી લાઈનમાં લાગે, પૈસા જમા કરાવે અને પોતાની આખી જન્મ કુંડળી આપે. સરકારે એવું પણ સુનિશ્ચિત કર્યું છે કે દરેક ગરીબ અને મધ્યમ વર્ગ ભારતીયના પૈસા કોઈ પણ કુંડળી વિના વિદેશ લઇ જવામાં આવશે.